b'\n_START_ARTICLE_\nProgramavimo stilius\n_START_PARAGRAPH_\nProgramavimo stilius \xe2\x80\x93 programavimo kalbos konstrukcij\xc5\xb3 i\xc5\xa1d\xc4\x97stymo taisykl\xc4\x97s. Stilius neturi \xc4\xaftakos programos darbui, ta\xc4\x8diau svarbus j\xc4\x85 suprasti siekian\xc4\x8diam \xc5\xbemogui. Kai kada pagal sakini\xc5\xb3 i\xc5\xa1d\xc4\x97stym\xc4\x85 klaidingoje programoje galima nusp\xc4\x97ti tikr\xc4\x85j\xc4\xaf autoriaus sumanym\xc4\x85 ir taip daug lengviau j\xc4\x85 pataisyti. Stiliaus taisykli\xc5\xb3 ypa\xc4\x8d svarbu laikytis kuomet su kodu dirba ne vienas programuotojas. Egzistuoja keletas de facto programavimo standart\xc5\xb3 \xc4\xafvairioms kalboms, ta\xc4\x8diau didesn\xc4\x97se programavimo kompanijose galioja savos formalios ar neformalios programavimo stiliaus taisykl\xc4\x97s._NEWLINE_\xc5\xa0iuo metu esama \xc4\xafranki\xc5\xb3 programos tekst\xc4\x85 norimu stiliumi formatuoti automati\xc5\xa1kai.\n_START_SECTION_\nJava programos fragmentas, u\xc5\xbera\xc5\xa1ytas GNU stiliumi:\n_START_PARAGRAPH_\nint suma(int n)_NEWLINE_ {_NEWLINE_   int s = 0;_NEWLINE_   for (int i = 0; i < n; i++)_NEWLINE_     {_NEWLINE_       s = s + i;_NEWLINE_     }_NEWLINE_   return s;_NEWLINE_ }\n_START_SECTION_\nTas pats fragmentas, u\xc5\xbera\xc5\xa1ytas orignaliu Sun stiliumi\n_START_PARAGRAPH_\nint suma(int n) {_NEWLINE_   int s = 0;_NEWLINE_   for (int i = 0; i < n; i++) {_NEWLINE_     s = s + i;_NEWLINE_   }_NEWLINE_   return s;_NEWLINE_ }_NEWLINE_Kai kada \xc4\xaf stiliaus apibr\xc4\x97\xc5\xbeim\xc4\x85 \xc4\xaftraukiamos vard\xc5\xb3 suteikimo ir komentar\xc5\xb3 ra\xc5\xa1ymo taisykl\xc4\x97s, jei tokios projekte yra.'